Det er den greske allmennkringkasteren ERT som har ansvaret for å velge landets artist og sang til Eurovision Song Contest. Hellas debuterte i konkurransen i 1974 og har siden stått over konkurransen ved seks anledninger. Den første kom allerede året etter debuten, som en protest mot Tyrkias debut og den tyrkiske invasjonen av Kypros sommeren før. De to landene vekslet på å delta årene etter, og det var først i 1978 at Tyrkia og Hellas deltok sammen i Eurovision Song Contest. miniatyr|Sákis Rouvás under konkurransen i Istanbul i 2004. I 1982 hadde Hellas plukket ut sangen «Sarantapénte kopeliés» til å representere landet i Eurovision Song Contest. Landets kulturminister, Melina Mercouri, mente imidlertid sangen var for dårlig, og Hellas trakk seg til slutt bare uker før konkurransen i Harrogate. Landet kom tilbake i 1983, men trakk seg igjen i 1984.